«Балалардың күлкісі- әлемінің сәні»

Бүкіл әлемде 1 - ші маусым Балаларды қорғау күні ретінде аталып өтетін халықаралық мейрамдардың бірі болып саналады.

Балаларды қорғау күні олардың өмірін соғыстан қорғау, денсаулығын сақтау, болашақ ұрпаққа демократиялық негізде білім мен тәрбие беру жөніндегі барша әлемдегі озық пікірлердің тоғысқан арнасы десек, артық айтқандық емес.Әлемде өмірі қатерге толы балалар да баршылық. Аш-жалаңаштық, соғыс өрті, терактілер балалар ғана емес, үлкендердің де психикасына кері әсерін тигізеді. Бұл- қорғансыз балалардың басына түскен үлкен ауыртпалық екендігі шындық.

Осылайша, Балаларды қорғау күні мереке ғана емес, сонымен қатар, болашаққа бағдар жасайтын маңызды шараның бірі. Адамзаттың алдында тұрған зор міндет - болашақ ұрпақтың бақытты өмірін қалыптастыру.

Осыған орай, Малтабар орта мектебінде «Балалардың күлкісі-көркі, сәні әлемнің»

тақырыбындадиректордың тəрбие жөніндегі орынбасары М. Омарова мен аға тəлімгер А.Аренованың ұйымдастыруымен іс-шара

өткізілді.Іс-шараны мерекеге арнайы келген Ханша мен періште ашты. Шағын қойылымнан кейін мереке « Бал балалық » əнімен жалғасты. Мерекеге бүлдіршіндердің дайындаған шағын концерттік бағдарламасы ұсынылып, мектеп алаңында сурет көрмесі ұйымдастырылды. Сонымен қатар, шағын орталықтың тəрбиешісі Н. Нурекешева мектеп өміріне аяқ басқан бүлдіршіндерінің дайындаған концерттік бағдарламасын ұсынып, ата-аналарды бір қуантып тастады. 1 маусым балалар күніне арналған іс -шара «Əрқашан күн сөнбесін» əнімен өз мəресіне жетті.

Шағын орталық тəрбиешісі Бесекеева С.Ж